**V. АНАЛИЗА ЕФЕКАТА ЗАКОНА**

**Кључна питања за анализу постојећег стања и правилно дефинисање промене која се предлаже**

1. **Која промена се предлаже?**

Oснивају се привредна друштва за спровођење пројекта ЕКСПО: привредно друштво које ће координирати све активности у реализацији пројекта ЕКСПО као и појединачна друштва посебне намене која ће бити задужена за изградњу стамбених објеката. Сви поступци који се спроводе у складу са одредбама овог закона сматрају се хитним и сви државни органи и органи јединица локалне самоуправе, привредна друштва, као и други органи и институције који врше јавна овлашћења дужни су да без одлагања издају акте из своје надлежности. Организацијом међународне специјализоване изложбе EXPO BELGRADE 2027 Република Србија би се јасно позиционирала као економски, културни, али и политички центар овог дела Европе.

1. **На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај**

Република Србија, град Београд, наведена привредна друштва, Београдски сајам, други привредни субјекти у Србији. Сви пројекти планирани у циљу реализације међународне специјализоване изложбе EXPO BELGRADE 2027 имаће позитивне ефекте, који ће се огледати кроз развој нове области у оквиру плана подручја посебне намене, развоја путне и пружне инфраструктуре и побољшања приступачности локацији из свих делова Републике Србије.

1. **Шта се предметном променом жели постићи? (одговором на ово питање дефинишу се посебни циљеви, чије постизање треба да доведе до остварења општег циља. У односу на посебне циљеве, формулишу се мере за њихово постизање)**

Имајући у виду рокове преузете у складу са међународно-преузетим обавезама Републике Србије као домаћина међународне специјализоване изложбе EXPO BELGRADE 2027, усвајањем оваквог законског решења, убрзала би се реализација пројеката и тиме би Република Србија била у ситуацији да на време испуни своје међународно-преузете обавезе и успешно организује наведену манифестацију.

1. **На основу којих показатеља учинка ће бити могуће утврдити да ли је дошло до остваривања општих односно посебних циљева ?**

Показатељ учинка је изграђеност објеката и пратеће инфраструктуре у складу са преузетим обавезама Републике Србије на основу (Bid Dossier и Recognition Dossier), у смислу да ће се употребна дозвола за изградњу павиљона издавати у степену завршености објекта до нивоа „сиве фазе”, односно потребно је да је завршена конструкција објекта, фасада, кров, фасадна столарија, спољна хидро и термоизолација, сви потребни прикључци и примарни развод инсталација унутар објекта, те да ће акредитовани учесници захтеве за опремање појединачних павиљона, доставити у роковима прописаним Предлогом закона. Да би се такав временски распоред поштовао, локацијe ће бити предате учесницима до 1. децембра 2026. године, а уношење предмета који ће бити изложени биће дозвољено од 1. марта 2027. године у складу са документима (Bid Dossier и Recognition Dossier) који се припремају у поступку кандидатуре и потврде кандидатуре, и извештајем о спроведеним активностима у складу са овлашћењем из члана 15. Предлога закона.

1. **Да ли су у оквиру разматраних опција идентификоване институционално управљачко организационе мере које је неопходно спровести да би се постигли посебни циљеви ?**

У поступку припреме законског решења разматране су и друге опције нпр. формирање само једног привредног друштва, али се имајући у виду потребе ефикасности и целисходности, разнородности задатака, правила која уређују корпоративно управљање за друштво управљача пројектом ЕКСПО, и делокруга активности као и операционализације задатака, а у циљу што ефикаснијег поступања, стало на становиште да је потребно основати посебне ентитете, једно привредно друштво које ће координирати све активности у реализацији пројекта ЕКСПО као и појединачна друштва посебне намене која ће бити задужена за изградњу стамбених објеката.

1. **Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева ?**

Имајући у виду потребе ефикасности и целисходности, разнородности задатака, правила која уређују корпоративно управљање за друштво управљача пројектом ЕКСПО, и делокруга активности као и операционализације задатака а у циљу што ефикаснијег поступања, стало на становиште да је потребно основати посебне ентитете, и то једно привредно друштво које ће координирати све активности у реализацији пројекта ЕКСПО као и појединачна друштва посебне намене која ће бити задужена за изградњу стамбених објеката.

**Кључна питања за анализу финансијских ефеката**

1. **Какве ће ефекте изабранa опцијa имати на јавне приходе и расходе у средњем и дугом року ?**

Директан позитиван утицај на националну економију кроз расходе које генеришу инострани и домаћи посетиоци (тј. трошкови превоза, смештаја, хране и пића, куповине и других повезаних услуга), мерено кроз бруто расходе на директне услуге и производе, процењује се на приближно 600 милиона евра.

1. **Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?**

Расходи и издаци ће се финансирати из средстава буџета, као и из домаћих и иностраних извора финансирања.

1. **Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката ?**

Поред директног ефекта, веома је важно и решавање индиректних економских ефеката који се дешавају по основу потрошње и коришћења услуга у индиректно повезаним областима, као што су производња хране, производња намештаја, грађевинарство, производња еко-папирних производа, логистика и друго.

И на крају, можемо говорити о индукованом ефекту. Индуковани ефекти су економски ефекти који се генеришу ангажовањем запослених на ЕКСПО 2027 на свим нивоима (управљачки, оперативни)

Укупан економски ефекат је, дакле, процењен на нивоу од приближно 1,1 милијарду евра.

1. **Да ли се изабраном опцијом уводе организационе, управљачке или институционалне промене и које су то промене?**

Oснивају се привредна друштва за спровођење пројекта ЕКСПО: привредно друштво које ће координирати све активности у реализацији пројекта ЕКСПО као и појединачна друштва посебне намене која ће бити задужена за изградњу стамбених објеката. Закључком Владе 05 Број: 02-6026/2023-1 од 6. јула 2023. образован је Координациони тим за праћење реализацијe међународне специјализоване изложбе EXPO BELGRADE 2027, у циљу остваривања ефикасне сарадње и координације послова надлежних органа на реализацији овог пројекта, са задацима:

1) праћење активности везаних за израду планова којима се детаљно разрађује сваки елемент реализације међународне специјализоване изложбе EXPO BELGRADE 2027;

2) координација у поступку припреме, израде и праћења планова финансирања целокупног пројекта међународне специјализоване изложбе EXPO BELGRADE 2027;

3) спровођење припремних активности у циљу оснивања, финансирања, именовања генералног директора и утврђивања минималног броја запослених привредног друштва (ЕКСПО БЕОГРАД 2027) као Организатора задуженог за планирање, извођење и демонтирање међународне специјализоване изложбе EXPO BELGRADE 2027;

4) праћење динамике реализације и праћење изградње објеката и пратећих садржаја у функцији реализације међународне специјализоване изложбе EXPO BELGRADE 2027;

5) анализа најзначајнијих питања и праћење активности учесника у реализацији међународне специјализоване изложбе EXPO BELGRADE 2027, а нарочито праћење испуњења уговорних обавеза, поштовања уговорених рокова, трошкова, нивоа квалитета пружених услуга, односно квалитета изграђених објеката и испуњења других обавеза, као и припрема извештаја о реализацији пројекта међународне специјализоване изложбе EXPO BELGRADE 2027;

6) праћење комуникације са Међународним бироом за изложбе (BIE) и међународним партнерима у вези са реализацијом међународне специјализоване изложбе EXPO BELGRADE 2027;

7) учествовање у припреми предлога акта и доношењу радних закључака на основу којих се даје предлог Влади за доношење закључака и других акта;

8) обављање других послова од значаја за праћење реализације међународне специјализоване изложбе EXPO BELGRADE 2027.

1. **Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?**

Идеја је да се у највећој могућој мери искористе расположиви ресурси и капацитети, у складу са чим је као управљач и вршилац стручног надзора на пројекту изабрана Грађевинска дирекција Србије д.о.о. која ће руководити изградњом објеката, као и појединачним друштвима посебне намене која ће бити задужена за изградњу стамбених објеката. Закључком Владе Републике Србије 05 Број: 02-6026/2023-1 од 6. јула 2023. образован је Координациони тим за праћење реализацијe међународне специјализоване изложбе EXPO BELGRADE 2027. који врши послове 1) праћење активности везаних за израду планова којима се детаљно разрађује сваки елемент реализације међународне специјализоване изложбе EXPO BELGRADE 2027; 2) координација у поступку припреме, израде и праћења планова финансирања целокупног пројекта међународне специјализоване изложбе EXPO BELGRADE 2027; 3) спровођење припремних активности у циљу оснивања, финансирања, именовања генералног директора и утврђивања минималног броја запослених привредног друштва (ЕКСПО БЕОГРАД 2027) као Организатора задуженог за планирање, извођење и демонтирање међународне специјализоване изложбе EXPO BELGRADE 2027; 4) праћење динамике реализације и праћење изградње објеката и пратећих садржаја у функцији реализације међународне специјализоване изложбе EXPO BELGRADE 2027; 5) анализа најзначајнијих питања и праћење активности учесника у реализацији међународне специјализоване изложбе EXPO BELGRADE 2027, а нарочито праћење испуњења уговорних обавеза, поштовања уговорених рокова, трошкова, нивоа квалитета пружених услуга, односно квалитета изграђених објеката и испуњења других обавеза, као и припрема извештаја о реализацији пројекта међународне специјализоване изложбе EXPO BELGRADE 2027; 6) праћење комуникације са Међународним бироом за изложбе (BIE) и међународним партнерима у вези са реализацијом међународне специјализоване изложбе EXPO BELGRADE 2027; 7) учествовање у припреми предлога акта и доношењу радних закључака на основу којих се даје предлог Влади за доношење закључака и других акта, као и 8) обављање других послова од значаја за праћење реализације међународне специјализоване изложбе EXPO BELGRADE 2027.